Wes-Kaapse boer hoor eers dán oor borgtog | Maroela Media
Frik Muller, die boer van Herbertsdale buite Mosselbaai in die Wes-Kaap wat onder meer van poging tot moord aangekla word nadat hy na bewering maande gelede met 'n trekker teen 'n voormalige plaaswerker se huis vasgery het, het steeds nie 'n antwoord oor sy aansoek om borgtog nie.
Sers. Kappi Kapp, woordvoerder van die polisie, het aan Maroela Media bevestig Muller het 23 Julie in die Mosselbaai-landdroshof voorgekom waar sy aansoek om borgtog weereens uitgestel is.
Dié keer is sy saak tot 15 Augustus, weer in die Mosselbaai-landdroshof, uitgestel vir die aansoek om weer aangehoor te word.
Dit is in dié stadium onduidelik wat presies daartoe aanleiding gegee het dat die aansoek weereens uitgestel is.
Muller se regsverteenwoordigers het vroeër aangedui dat hulle nuwe getuienis het om voor die hof te bring, maar Kapp het dit weerlê en gesê daar het eintlik "niks daarvan gekom nie".
Maroela Media het vroeër berig die landdros het die saak op 19 Junie uitgestel tot 23 Julie, aangesien hy die getuienis van die ondersoekbeampte weer wou aanhoor.
Frik ons bid vir jou. Hier is mense wat vir jou baklei. Jy is nie alleen nie…
Regstelse het ontaard in n sirkus
Sulke tipe onregverdigheid moet die hele wereld wyd gepubliseer word dat nense in ander lande ook kan sien wat aangaan in SA.!!!!
Nou verstaan ek nie: laas week is n gawe ou oom in sy huis doodgeslaan. Die moordenaar het reeds van tevore probeer om die oom te verwurg (die oom het toe voorgegee dat hy dood is en die aanval oorleef). Daardie selfde krimineel het borgtog gekry. En daarna sy daad gaan voltooi… Mis ek iets? Dalk werk ons regstelsel net nie, want hierdie is n absolute belaglike saak. Die voormalige werker woon seker steeds op die plaas.
Praktiese voorbeeld van toepassing van dubbel standaarde teen 'n minderheidsgroep. Weermaglid skiet vrou, word nie eers in hegtenis geneem …?